Laguna La Crete Unit i | Tariewe
Bo en behalwe die tariewe in die tabel hieronder, hef die instansie ook 'n eenmalige R 850 skoonmaakfooi per bespreking.
2. Betaling van die deposito en/of bewoning van bespreekte akkommodasie word geïnterpreteer as aanvaarding van hierdie bepalings en voorwaardes, wat bindend is vir alle huurders.
3. Sodra die bespreking bevestig is, word 'n voorlopige besprekingsvorm saam met die ander dokumentasie deurgestuur en dit moet aan die instansie terugbesorg word, volledig ingevul, saam met 'n kopie van die gas se ID. Hierdie besonderhede moet ten minste 1 week voor aankoms by die instansie wees.
4. Let wel: Ons verkies elektroniese fondsoorplasings (EFT) as betalingsmetode. Geen tjeks word aanvaar nie. Indien kontant in ons rekening gedeponeer word sal jy aanspreeklik wees vir die bankkostes en dit sal afgetrek word van jou breekskadedeposito.
5. Die balans van jou betaling is een week voor die inklokdatum betaalbaar.
6. Indien 'n bespreking op die nippertjie gemaak word, is die volle gekwoteerde bedrag voor die inklokdatum betaalbaar.
7. Let asb. dat die skoonmaakfooi in die kwotasie vir die skoonmaak van die verblyf is voordat gaste arriveer en nadat hulle uitgeklok het, asook vir die linne - soos uiteengesit in COVID-regulasies.
8. Daar is 'n breekskadedeposito van R500 or R1000, of gelykstaande aan een aand se verblyf. Dié deposito word binne 30 werksdae nadat gaste uitgeklok het ten volle of gedeeltelik minus enige aftrekkings soos bankkostes, uitroepfooie, tekorte en breekskade in die gas se rekening terugbetaal. Maak asb. baie seker dat die instansie jou korrekte bankbesonderhede het soos versoek op die voorlopige besprekingsvorm.
9. Gaste moet asb. die inventaris nagaan wanneer hulle arriveer en enige tekorte op die aangewese vorm (Discrepancy form) aandui. Hierdie vorm moet dan binne 12 uur nadat gaste ingeklok het aan die kantoor terugbesorg word. 'n Kopie sal op lêer gehou word en die gas moet verseker dat hulle 'n gestempelde kopie as bewys terug ontvang. Indien daar geen tekorte of breekskade op die vorm aangedui is nie, word daar aanvaar as die inhoud van die eenheid akkuraat was en sal die gas aanspreeklik gehou word vir enige breekskade of tekorte wat later opgemerk word. Let asb. dat die eenhede eers geïnspekteer word nadat die kliënt die perseel verlaat het.
13. Die gas se aanspreeklikheid, gesamentlik en afsonderlik van die primêre gas en ander gaste, is nie beperk tot die waarde van die breekskadedeposito nie, en die primêre gas aanvaar aanspreeklikheid en waarborg dat hy/sy op aanvraag en sonder uitstel of kompensasie, enige tekorte/skade en breekskade sal betaal.
15. Indien Leisure Letting – South Coast (PTY) LTD enige verlies of skade ly as gevolg van enige aksie of nalatigheid van 'n gas of 'n gas se besoeker, sal die primêre gas aanspreeklik bly vir die volledige terugbetaling vir so 'n verlies of skade wat gely is en waarborg hy/sy dat hy/sy daarvoor sal betaal sonder enige kompensasie of uitstel.
15. Insgelyks, sal die gas aanspreeklik wees vir die betaling van enige boetes sonder kompensasie of uitstel in sekere komplekse met reëls wat daargestel is deur die Beheerliggaam.
16. Bevestiging van 'n bespreking word beskou as 'n huurooreenkoms wat aangegaan is. Dit is 'n wetlike en 'n bindende ooreenkoms wat aangegaan is in Port Shepstone se landrossdistrik. Indien enige regsaksie ontstaan as gevolg van die huurooreenkoms, sal die huurder verantwoordelik wees vir al die onkostes op 'n prokureur-kliënt-skaal.
17. Die gas se Domicilium Citandi Executandi is die adres wat op die voorlopige besprekingsvorm aangedui word.
18. Onderverhuring is streng verbode tensy reëlings vooraf getref is met die Huuragent en bevestiging in hierdie verband ontvang is.
19. Oorbewoning word nie toegelaat nie. Eenhede word verhuur streng volgens die aantal beddens wat beskikbaar is (1 persoon per enkelbed of driekwartbed, 2 persone per dubbelbed, koningingrootte-bed of koninggrootte-bed), en volgens die aantal gaste wat hierbo aangeteken is. Gebruik van draagbare- en opblaasmatrasse word nie toegelaat nie. Ingeval van oorbewoning ("overcrowding") behou die huuragent die volle reg voor om alle gaste uit te sit sonder terugbetaling.
20. Persone onder 21 jaar word nie toegelaat om enige eenheid te bewoon sonder die toesig van 'n volwassene nie. Indien die persoon wat hierdie bespreking maak nie teenwoordig is vir die duur van die bespreking nie, kan al die gaste uit die eenheid gesit word sonder terugbetaling.
21. Tensy ander reëlings vooraf skriftelik getref is en geakkommodeer kan word sal die inkloktye streng toegepas word. Inkloktyd is 15:00 en uitkloktyd is voor 09:00. Indien gaste versuim om voor 09:00 te vertrek sal 'n boete van R200 per uur vir elke uur na 09:00 gehef word, en dit sal betaalbaar wees op aanvraag en sonder kompensasie of uitstel.
22. Geen terugbetalings of afslag sal gegee word indien gaste om welke rede ook al vroeër vertrek nie.
23. Die sleutels word die verantwoordelikheid van die gas sodra dit afgehaal word en indien dit verloor of beskadig word of nie terugbesorg word met vertrek nie, sal die gas aanspreeklik wees vir die vervanging van slotte, sleutels en afstandbeheertoestelle. Maak asseblief seker dat alle vensters en deure gesluit is met vertrek aangesien die gas aanspreeklik is vir enige verliese wat gelei word as hy/sy die perseel verlaat. Sleutels moet terugbesorg word by die Huurkantoor of op die kompleks se sleutelbokse geplaas word indien beskikbaar.
24. Ons kan nie aanspreeklik gehou word vir enige verlies of ongerief wat die gas ly as gevolg van 'n handeling buite ons beheer of enige daad van die Huuragent of enige van die Huuragent se personeellede nie. Leisure Letting – South Coast (PTY) LTD sal nie aanspreeklik wees vir enige besering, dood, verlies, skade, ongeluk, vertraging of ongerief van enige aard gedurende die gas se verblyf nie. Enige verlies of addisionele koste as gevolg van natuurrampe, die natuur, oorlog, terrorisme, opstand, oproer, boikot, diefstal, vuur, arbeidsoptrede, regeringsaksie, slegte weer, munisipale dienste/watertoevoer/elektrisiteitstoevoer wat onderbreek word of ander oorsake sal deur die gas gedra word en Leisure Letting­ South Coast (PTY) LTD aanvaar geen aanspreeklikheid hiervoor nie. Verder sal geen afslag of terugbetalings gedoen word indien enige van die bogenoemde gebeurlikhede plaasvind nie.
25. Alle persone wat gebruik maak van ons geriewe en eenhede doen dit geheel en al op eie risiko.
26. Gaste en hul besoekers moet hou by die bepalings en voorwaardes van die Beheerliggaam of die munisipale verordenings wat van krag is op die perseel waar hul tuisgaan. Indien enige van hierdie bepalings en reëls gebreek word, hetsy in die vorm van troeteldiere wat sonder toestemming na die perseel gebring word, oorbewoning, buitensporige geraas, of minderjariges sonder volwasse toesig, kan die huurders uitgesit word sonder enige terugbetaling.
27. Parkeerplek is beperk tot die aangewese parkeer-ruimtes vir spesifieke eenhede.
28. Daar word van gaste verwag om die eenhede te laat soos wat hulle dit gekry het, indien dit nie gebeur nie, sal 'n skoonmaakfooi van R400 gehef en afgetrek word van die breekskadedeposito, of die gas sal dit summier moet betaal sonder kompensasie of uitstel.
29. Meubels en toestelle mag nie verwyder word uit die eenheid nie. Indien dit wel gebeur, sal die volle breekskadedeposito verbeur word.
30. Eenhede is onafhanklik, bring asseblief jou eie toiletware, handdoeke en skoonmaakmiddels.
31. Geen troeteldiere word toegelaat nie.
32. Leisure Letting – South Coast (PTY) LTD is gelas om individuele eiendomme in privaat besit te bestuur regoor die Suidkus namens die eienaars van hierdie eiendomme. Leisure Letting – South Coast (PTY) LTD is nie 'n oordbestuurmaatskappy nie. Dienooreenkomstig sal daar slegs gedurende kantoorure aandag gegee word aan instandhouding, herstelwerk, toebehore wat buite werking is, tensy dit 'n noodgeval is. Indien toebehore of ander geriewe onklaar raak en herstel/vervang moet word gedurende jou verblyf, kan daar nie van ons verwag word om dit onmiddellik te herstel of te vervang nie. Ons sal wel poog om gaste, binne redelike perke, by te staan. Verder sal geen afslag of terugbetalings gegee word indien enige van die bogenoemde gebeurlikhede plaasvind nie.
33. Let asseblief dat toebehore, soos TV's, DStv-koppelpunte en probleme met braaiplekke, wat as nie noodsaaklik beskou word, slegs gedurende kantoorure aandag sal kry. Indien ons uitgeroep word vir 'n noodgeval wat nie werklik 'n noodgeval is nie, sal 'n uitroepfooi van R350 betaalbaar wees en dit sal afgetrek word van die breekskadedeposito of dit kan betaalbaar wees op aandrang sonder kompensasie en uitstel.
34. Die gas aanvaar aanspreeklikheid vir herstel en instandhouding wat deur Leisure Letting – South Coast (PTY) LTD beskou word as die resultaat van die gas se nalatigheid.
35. Geen oop vure (koolvure) word toegelaat in die eenhede of op die eenhede se balkonne/stoepe nie. Indien gaste versuim om hierby te hou kan gaste uitgesit word of gevra word om 'n boete te betaal in ooreenstemming met die Beheerliggaam se Gedragsreëls.
36. Van die komplekse het wel kuier-areas met oop braaigeriewe.
37. Indien die eenheid oor 'n gasbraaier beskik sal 'n gasbottel voorsien word. Maar, sodra die gas op is, sal gaste self die gas moet aanvul. Vanweë verroesting deur die seelug kan ons nie aanspreeklik gehou word vir gasbraaiers wat nie werk nie, en ons is ook nie aanspreeklik om dit onmiddellik te herstel of te vervang nie.
38. Leisure Letting – South Coast (PTY) LTD sal nie aanspreeklik gehou word vir enige waardevolle en persoonlike items wat in die eenheid gestoor word gedurende jou verblyf of nadat jy vertrek het nie. Indien 'n item daar gelaat word wanneer die gas vertrek is die onus op die gas om reëlings om dit weer in die hande te kry. Ongelukkig is dit nie vir ons moontlik om hierdie items langer as 3 maande te berg nie, en indien dit nie binne hierdie tydperk afgehaal word nie, sal dit na 'n welsynsorganisasie van ons keuse geneem word.
39. Let asseblief op dat die standaard SABC/eTV-kanale nie deur die komplekse voorsien word nie, en dat, tensy 'n dekodeerder gebruik word, die TV nie funksioneel sal wees nie.
40. Let asseblief op dat DStv nie standaard in die eenheid is nie. Die gas moet sy/haar eie dekodeerder, slimkaart, afstandbeheer en kabels bring, of indien DStv wel beskikbaar is, moet die gas dit vooraf reël by die kantoor teen 'n addisionele koste betaalbaar met aankoms.
41. Moet asseblief NIE die TV verstel indien jy jou eie dekodeerder bring nie, dit is spesifiek ingestel vir jou kykgenot. Indien die TV verstel word, sal R350 afgetrek word van die breekskadedeposito, of dit sal op versoek betaalbaar wees sonder kompensasie of uitstel.
42. Let asseblief op dat die meeste van die komplekse net voorsiening maak vir "Single View"-dekodeerders. HD, PVR en "Dual View"-dekodeerders sal nie werk nie. Doen asseblief navraag by die kantoor voor aankoms.
43. Indien die gas DStv gereël het by die kantoor of sy/haar eie dekodeerder gebring het na die eenheid, kan Leisure Letting – South Coast (PTY) LTD nie aanspreeklik gehou word indien daar 'n probleem is met die gemeenskaplike skottel/sein nie. Geen terugbetalings of afslag sal hiervoor gegee word nie.
44. Ons voorsien 'n skoonmaakdiens teen 'n ekstra koste van Maandag tot Vrydag (openbare vakansiedae uitgesluit). Dit kan voor aankoms gereël word.
https://travelground.imgix.net/AAEAAQAAAAAAAAAAAAAAJGVjOTE3YTBlLTEyNmItNDJhMi04ZGEwLTVjN2VkOTkxOWU4Yw?w=1440&h=960&fit=crop&auto=format Vanaf R685 per nag (plek vir 4) 5 5 1 5 Selvey Avenue Laguna La Crete 4275 KwaZulu-Natal 086 999 0018 15:00-20:00 09:00 -30.836471151384 30.393126862427